text: Обучение на обучители се проведе от 10-ти до 15-ти юли 2018 година в хотел "Мура", Боровец. Цел на обучителното мероприятие бе да се подготви екип от обучители, които да разпространят и трансферират двете социални иновации от регион Кампания - Център за социални инициативи и иновации и Интегрираното планиране и предоставяне на социални и здравни политики и услуги, както и да повиши капацитета на община Лесичово, целевите групи по проекта и всички заинтересовани страни в област Пазарджик за прилагане на адаптираните иновативни социални практики.
  Обучението бе организирано в 5 панела: «Опитът на Италия и българският контекст» - екип на ЦОУ, с лектори Адриана Маестро и Салваторе Еспозито; «Трансфер и адаптация на модела за интегрирано планиране» - екип на ЦОУ, с лектори Адриана Маестро и Салваторе Еспозито; «Трансфер и адаптация на Център за социални инициативи и иновации (ЦСИИ)»; «Практическа работа по трансфера на двете социални иновации» - екип ЦОУ; «Умения за обучаване» - екип ЦОУ.
  В началото бяха представени проектът, неговите цели, задачи и очаквани резултати. Бяха коментирани проучването и анализът на двете социални иновации.
  В последващите лекции и презентации бяха споделени и обсъдени най-важните моменти от обучителната визита в Италия, както и приликите и разликите с процеса на планиране на социалните политики у нас. Беше отделено време за обсъждане на възможностите и предизвикателствата на българския контекст.
  Особено внимание лекторите отделиха на процесите по трансфер и адаптация на модела на планиране на ниво териториална зона. Бяха обсъдени необходимостта от базови здравни и социални услуги на ниво териториална зона и процесите по трансфер и адаптация на модела на планиране. Италианските и българските експерти отправиха някои препоръки - за ползата от информационен хъб, уеб базирани платформи, използване на социалните медии и др.
  В работата по панел "Трансфер и адаптация на Център за социални инициативи и иновации" беше засегната темата за мрежите от социални и здравни услуги, които съществуват в Италия, като се обсъди кой от двата подхода е по полезен: подхода на общността или подход на сектора.
  Пред участниците бе представен процесът по трансфер и адаптация на модела на ЦСИИ като фокусна точка за подкрепа на уязвими групи в общността. Панелът «Практическа работа по трансфера на двете социални иновации» бе посветен изцяло на представянето и обсъждането на техническите задания за приложните специалисти по проекта.
  На финала бяха презентирани и обсъдени необходимите ключови умения при обучението на възрастни. Участниците попълниха анкети за обратна връзка и споделиха своето мнение за проведения семинар, като препоръчаха връзката с обучителите да не прекъсва и след края на обучението.
  Още със стартирането на Проект "Обмяна на опит и добри практики за успешно местно самоуправление" започнаха дейностите по проучване на иновативни социални практики в Италия и България. Първоначално беше разработен дизайн, в който бяха дефинирани целите, предмета и задачите на анализа. Самият фокус на изследването бе поставен върху две конкретни социални практики: "Център за социални инициативи и иновации "Citta sociale" и "Аз планирам и реализирам социалните политики". Но освен тях бяха обхванати и други иновативни социални практики в Италия и България, като целта беше да се направи сравнение на техния ефект.
  Изследването на италианския опит беше концентрирано в идентифицираните социални иновации, историческото им възникване, законодателната и институционалната рамка, която позволява прилагането им, и възможните предизвикателства пред трансфера на този модел в практиката по предоставяне на социални услуги в България.
  Дейноста приключи с изготвянето на аналитичен доклад на български и италиански език, който се предостави на екипа за управление, за да бъде използван в последващите дейности по проекта.
  "Проект "Обмяна на опит и добри практики за успешно местно самоуправление"
  Обща цел: Да подобри транснационалното сътрудничество между Италия и България чрез трансфер и въвеждане на социални иновации и добри практики в местните политиките за социално включване и борба с бедността.
  Специфична цел: Да се изгради допълнителен административен капацитет в прилагането на местните политики за социално включване и борба с бедността на местните власти в община Лесичово и област Пазарджик, на социалните институции и доставчиците на социални услуги чрез трансфер и адаптиране на две конкретни иновативни социални практики.
  Източник на финансиране: Оперативна програма "Развитие на човешките ресурси" 2014-2020, съфинансирана от Европейския социален фонд на Европейския съюз.
  Период на изпълнение: 19.12.2017 - 31.12.2018 г.
  Обща стойност на проекта: 195 570.42 лева
  Водеща организация: Община Лесичово
  Партньор: Сдружение "Ил Пиоппо онлус - Ла Импреса"
  1. Проучване и анализ на опита в прилагане на две иновативни практики в социалните политики на регион Кампания, Италия.
  2. Трансфер и адаптиране на идентифицираните иновативни социални практики в българските условия.
  3. Повишаване капацитета на Община Лесичово, целевите групи по проекта и всички заинтересовани страни в Област Пазарджик да прилагат адаптираните иновативни социални практики.